Informácia o zmene č. 3 vyzvania na projekty technickej pomoci  
č.(kód)OPTP-PO2-SC1-2016-10

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-PO2-SC1-2016-10 s názvom „Materiálno-technické zabezpečenie a mobilita subjektov zapojených do EŠIF, informačno-komunikačné technológie 1“ vyhláseného dňa 31. 5. 2016 na webovom sídle OP TP, v nasledovnom rozsahu:

* *v časti* ***2.1 Oprávnenosť žiadateľa***

Oprávnený žiadateľ:

**301020011A021 – E. Materiálno - technické zabezpečenie a mobilita subjektov zapojených do riadenia, implementácie, finančného riadenia, kontroly a auditu EŠIF**

* Úrad vlády Slovenskej republiky:
  + - ako centrálny koordinačný orgán (do 31.5.2016)
    - ako Riadiaci orgán pre operačný program Technická pomoc
    - ako platobná jednotka pre OP TP
    - ako ostatné útvary zabezpečujúce oprávnené činnosti pre potreby subjektov zapojených do EŠIF
    - ako gestor HP UR (do 31.5.2016)
    - ako Národný orgán, národný kontaktný bod pre programy nadnárodnej spolupráce a Európskej územnej spolupráce (NO a NKB pre PNS a EÚS)
    - ako orgán prvostupňovej kontroly programov nadnárodnej spolupráce
    - ako útvar zabezpečujúci stratégiu riadenia a vzdelávanie AK EŠIF (od 15.5.2016)
    - ako útvar zabezpečujúci informovanie a komunikáciu na úrovni PD a OP TP (od 1.6.2016)
    - ako Inštitút pre stratégie a analýzy (od 15.5.2016)
    - ako OCKÚ OLAF
* Úrad podpredsedu vlády SR pre investície a informatizáciu[[1]](#footnote-1)
  + - ako CKO (od 1.6.2016)
    - ako gestor HP UR (od 1.6.2016)
    - útvar zabezpečujúci strategické plánovanie a strategické riadenie investícií projektov financovaných z EŠIF (od 21.12.2016)
* Ministerstvo financií Slovenskej republiky:
  + - ako certifikačný orgán
    - ako orgán auditu
* Protimonopolný úrad Slovenskej republiky:
  + - ako koordinátor štátnej pomoci
    - ako orgán pre ochranu hospodárskej súťaže
* Ministerstvo životného prostredia Slovenskej republiky ako koordinátor EIA pre EŠIF
* Ministerstvo práce, sociálnych vecí a rodiny Slovenskej republiky ako gestor HP RMŽaND
* Úrad vládneho auditu
* DataCentrum
* Úrad pre verejné obstarávanie
* Najvyšší kontrolný úrad Slovenskej republiky
* Ministerstvo zahraničných vecí a európskych záležitostí Slovenskej republiky
* Ministerstvo vnútra SR ako koordinátor HP MRK (od 2.11.2017)

Zdôvodnenie zmeny:

*Úrad splnomocnenca vlády SR pre rómske komunity vykonáva od 01. 01. 2016 následné činnosti koordinátora horizontálnej priority Marginalizované rómske komunity (ďalej len „HP MRK“). V rámci výkonu následných činností je koordinátor HP MRK po dohode s riadiacimi orgánmi (ROP,OP ŽP,OPV,OP ZaSI, OP KaHR) prizývaný ako povinná osoba na kontroly na mieste projektov s ukončenou realizáciou, financovaných z alokácie pre Lokálnu stratégiu komplexného prístupu (ďalej „LSKxP“). Vzhľadom na to, že realizácia niektorých projektov financovaných z alokácie pre LSKxP bola ukončená až v roku 2016, ukončenie obdobia 5 ročnej udržateľnosti je v niektorých prípadoch predpokladané do konca roku 2021. Z dôvodu, že uvedené aktivity (výdavky na pracovné cesty pri kontrole projektu) nebolo možné financovať z OP TP v rámci aktivít, pri ktorých je MV SR ako koordinátor HP MRK oprávneným prijímateľom, požiadal koordinátor HP MRK o zaradenie medzi oprávnených prijímateľov prioritnej osi 2, špecifického cieľa 1, aktivity E. Materiálno-technické zabezpečenie a mobilita subjektov zapojených do riadenia, implementácie, finančného riadenia, kontrola a auditu EŠIF za účelom zabezpečenia finančných prostriedkov na realizáciu týchto aktivít v zmysle schváleného rozpočtu zo strany RO OP TP. MV pre OP TP schválil zaradenie koordinátora HP MRK do uvedenej aktivity Uznesením MV pre OP TP č. 8/2017 zo dňa 2.11.2017.*

*-----------------------------------------------------------------------------------------------------------------------*

* v časti **5. Prílohy vyzvania: Príloha č. 2 –** Zoznam povinných merateľných ukazovateľov

Zoznam ukazovateľov bol v rámci aktivity **301020011A021 – E. Materiálno - technické zabezpečenie a mobilita subjektov zapojených do riadenia, implementácie, finančného riadenia, kontroly a auditu EŠIF** aktualizovaný nasledovne:

P0757 - Počet zakúpeného MTZ – aktualizácia definície ukazovateľa: Celkový kumulatívny počet zakúpeného MTZ (napr. počet zakúpených automobilov, pri nábytku počet zamestnancov vybavených nábytkom, počet počítačov, tlačiarní a pod...) v rámci daného projektu.

D0237 - iné údaje - počet refundovaných pozícií z TP - aktualizácia definície: Priemerný počet pozícií, ktoré sú refundované z OP TP/z technickej pomoci OP počas realizácie aktivít projektu. Viacero pozícií vykonávaných jednou osobou súčasne je započítaných ako jedna pozícia.

Zdôvodnenie zmeny:

*RO OP TP aktualizoval zoznam merateľných ukazovateľov z dôvodu zosúladenia s aktualizáciou č. 12 Číselníka merateľných ukazovateľov.*

*-----------------------------------------------------------------------------------------------------------------------*

**Uvedené zmeny nadobúdajú platnosť dňa: 1. 12. 2017**

Vykonané zmeny v náležitostiach a prílohách vyzvania sa vzťahujú aj na ŽoNFP predložené pred dátumom účinnosti zmeny, o ktorých ešte RO OP TP nerozhodol do dátumu vykonania zmeny.

Informácia o zmene je zverejnená na webovom sídle RO OP TP <http://optp.vlada.gov.sk>.

Prílohy:

2. Zoznam povinných merateľných ukazovateľov

1. V zmysle zákona 171/2016, ktorým sa mení a dopĺňa zákon č. [575/2001 Z. z.](https://www.slov-lex.sk/pravne-predpisy/SK/ZZ/2001/575/) o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, prechádzajú pôsobnosti v oblasti koordinácie využívania finančných prostriedkov z fondov Európskej únie z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu od 1.6.2016. [↑](#footnote-ref-1)